Артыкул “Зваротная хваля”, нагадаю, быў надрукаваны 26 сакавіка, а 20 чэрвеня 1916 году Антон Луцкевіч публікуе наступны артыкул – “Перад новай бядой”. Яго зьяўленьне ў газеце было выклікана чарговым наступам Паўднёва-Заходняга фронту, які ўвайшоў у гісторыю як Брусілаўскі прарыў (4 чэрвеня – 13 жніўня 1916 г.). Пасьля адходу расейскіх войск з Галіччыны ў 1915 годзе, піша Луцкевіч, украінцы ізноў вольна ўздыхнулі і пачалі працаваць дзеля адбудовы зруйнаванага жыцьця, але ім “гразіць новая бяда: новае расейскае наступленьне”.